
jil AiJl jXuJ 

Tamaam ta’areefei’n Allah ke liey hi hain, chunaache ham isi ki hamd o sanaa karte hain, isee se madad maa’ngte 
hain aur isi se baqhshish ke talabgaar hain, ham apni nafisyaati khuwahiso’n ke shar aur apne a’amaalo’n se Allah 
ki panah chhahte hain, jise Allah hidaayat de phir ise koi gumrah nahi kar sakta aur jise Allah hi gumrah karde to 
phir ise koi hidaayat bhi koi nahi de sakta. 

Main gawaahi deta hu’n ke Allah ke siwaa koi ilaah nahi wo akela hai iska koi shareek bhi nahi aur main is baat ki 
bhi gawaahi deta hu’n ke Muhammad ^ Allah ke bande aur Rasool hain. 

Amma Ba’ad: 

Allah Ta’ala ka irshaad hai Wamaa Khalaqtul Jinna wal Insa Ilia Liya’abudoon Maa Ureedu Minhum Mirrzqin 
Wamaa Ureedu Aaee’n Yute’emoona Innallaha Huwar Razzaqur Zul Quwwatil Mateen - Mainne Jin o Ins Ko 
Sirf Apni Ibaadat Ke Liey Paida Kiya Hai. Chunaache Na To Main Inse Kisi Qjsm Ka Faaeda Chhahta Hu’n Aur Naahi 
Main Ye Chhahta Hu’n Ke l Mo Mujhe Kuch Khilaaei’n Pilaaei’n (balke) Allah Hi Dar Haqeeqat Zabardast Quwwato’n 
Ka Maalik Hai. 

Allah Ta’ala ne is aayat e kareema mein bilkul saaf saaf irshaad farmaya hai ke isne logo’n ko ibaadat ke 
liey paida kiya hai, chunaache logo’n par wajib hai ke apne maqsad e taqhleeq ka hamesha lehaaz rakhei’n duniya 
ki lazzato’n se parhezgaari iqhtiyar karte hue, kinaara kashee iqhtiyaar karei’n kyou’n ke duniya to mitne ki jagah 
hai naake tikne ki, ye to bas ek guzar-gaah hai naake saraah-gaah, aqalmand log is se apna daama bachaate hain 
aur Allah aur iske pyaare Rasool Janab Muhammad M ke faraameen ki parwee karte hain yaha’n tak ke Allah bhi 
inse muhabbat karne lagta hai, lehaza har wo musalman joke Daadhi mundhaata hai aur har wo shaqs jo Allah ka 
baaghee hai ise chhahiye ke ab bhi hoshiyaar ho jaae aur is se pehle ke waqt guzar jaae wo apna maqsad taqhleeq 
yaad karle warna phir pachtaawe se kuch haasil na hoga. 

Wa Sallallaahu A’alaa Aaalehi Wasahbihee Wa sallam 

Abu Abdullah al Makkee al Barqaawee 

Q: Daadhi rakhna waajib hai ya sunnat? 

A: Daadhi rakhta Quran o Hades, fa’al e Rasool Allah fa’al e Sahaaba o Ta’abaeen o Atiba’a Taabaeen aur 
chaaro’n maslako’n (Ahnaaf, Maalikee, Shaafaee aur Hambalee) o deegar ulamaa e ikraam ki roo se waajib hai. 

Hadees shareef se dalaael 

Go-ke daadhi rakhne aur daadhi mundhane ki hurmat se mutalliq be shumaar sareeh ahaadees waarid hui hain, 
magar fil haal ham sirf 2 ahaadees ke bayaan par iktefaa karte hain, jinki roo se daadhi rakhna waaji aur daadhi 
mundhaana haraam saabit hota hai. 

Pehli Hadees: Ibne Umar se riwayat hai ke Nabi e Kareem %£ ne farmaya: Mushrikeen ki muqhalifat karte hue 
daadhi rakha karo aur mooche’n katra karo. 1 

Doosri Hadees: Abu Huraira kehte hain ke Rasool Allah ne farmaya: Moochei’n katro aur daadhi rakho aur 
(is tarha) majoosiyo’n ki muqhalifat karo. 2 

Quraan e Kareem Se Dalaael 

Jahaan tak Quran e Kareem se dalaael ka ta’alluq hai to ulma ekraam ne is aayat jis mein Allah T’ala ne iblees e 
laeen ka daawa zikar kiya hai ke isne kaha: 

Laa Murannahum Fala Yughaiyyaranna Khalaqallah - (Shaitaan ne kaha) Main Inhei’n Biz Zaroor Behkaau’nga 
To Wo Yaqeenan Allah Ki Banaai Hui Shakal Bigaad Dei’nge. 

Ulama is aayat ki tafseer mein farmate hain ke Allah ki banaai hui shakal bigaadna ye bhi hai ke koi daadhi 
moo’ndhe chunaache jo shaqs daadhi moo’ndhta hai to dar haqeeqat shaitaan e mardood ki marzi par chalta hai. 

Afa’al e Nabi Kareem (s) se dalaael: 

Saheeh ahaadees e mubaaraka se saabit hai ke Nabi e Kareem ki daadhi bahot ghani thee, go-ke is silsile mein 
bhi kaee ahaadees waarid hui hain, magar fil haal ham in mein se 2 saheeh ahaadees ka zikar karte hain. 

Pehli Hadees: Abu Muammar kehte hain ke main ne Khabbab se dariyaft kiya ke Rasool Allah Zohar aur A’asr 
ki namaz mein qiraa-at kiya karte the? To inho’n ne kaha: Haa’n, hamne poocha ke aapko kaise maaloom hua? To 
inho’n ne kaha: Inki daadhi hilne se. 3 

Doosri Hadees: Jaabir bin Baseera kehte hain ke Rasool Allah ?& ke aage ke sar ke baal aur daadhi ke kuch 
baal safeydi maael ho gae the, jab wo tel lagaya karte the to safedi zaahir nahi hoti aur jab baal bikherey hue 
hote to zaahir hojaati aur wo ghanee dadhi wale the. 4 

Afaal e Sahaaba Ikraam se dalaael: 

Jahaa’n tak Sahaaba Ikram ke afaal ka ta-alluq hai to in mein se kisi ek se bhi ye baat manqool nahi hai 
ke inho’n ne daadhi moo’ndhee ho ya moo’ndhne ko jaaez bataaya ho kisi ko moo’ndhne ka hukam diya ho ya ye 
kaha ho ke daadhi rakhna mahez ek sunnat hai, balke in sab ne daadhiya’n rakhi hui theei’n albatta Abdullah bin 
Umar ^ se mansoob hai ke job wo Haj ya Umrah se faarigh hote to apni daadhi ko mutthee mein pakadte aur phi 
jo baal mutthee se zaaed hote inhei’n kaat dete, is riwaayat ka bayan bhi insha Allah aage aaeyga ke ye riwaayat 
bhi ghair mashroot tariqa par moo’ndhne ya qhat banaane par dalaalat nahi karti. 


1 Bukhari 3 [Bukahri] 

2 Muslim 4 [Muslim] 

Isi tarha kisi bhi taabaee y tabaeen se ye waarid nahi hai ke inho’n ne kaha ho ke daadhi rakhna to mahez 
ek sunnat hai ya ye ke daadhi moondhne mein koi harj nahi aur jaha’n tak chaaro’n maslako’n ke ulama aur deegar 
motebar ulamaa ka ta’alluq hai to sabhee daadhee moo’ndhne ko haraam qaraar dete hain. 

Q: Aksar log ye kyo’n kehte hain ke Daadhi Rakhna mahez ek sunnat hai? 

A: Iski kaee wajoohaat hain; 

Pehli to ye ke in mein se aksar ko ye nahi maloom ke inki ye baat Quran e Kareem aur Ahaadees e Saheeha ke 
qata’an muqhaalifat hai jis mein ke waazeh taur par daadhi rakhne ko waajib qaraar diya gaya hai wo ye bhi nahi 
jaante ke inki ye so’nch saabeqa buzrugo’n ki so’nch ke bhi bar a’aks hai. 

Doosri ye ke inhei’n ye bhi nahi maloom ke ulama ikraam ne is aayat jis mein Allah Ta’ala ne shaitaan e maloon 
ka da’awa zikar kiya hai ke: 

Main Inhei’n Biz Zaroor Behkaau’nga To Wo Yaqeenan Allah Ki Banaai Hui Shakal Bigaad Dei’nge. Ulama 
Ikraam ne to is aayat se ye samjha ke daadhi mundhana dar asal Allah ki banaai hui shakal ko bigaadna, shaitaan 
e mardood ki marzi parchalna aur Allah ki shariat ki muqhalifat karna hai. 

Teesri ye ke inhei’n is baat ka shaoor nahi hai ke daadhi mo’ndhna dar asal majoosiyo’n ki mushabehat iqhtiyaar 
karna hai jabke Nabi e Kareem ne hamei’n inki mushabehat karne se saqht mana farmadiya hai, jaisake 
mundarja zail saheeh ahadees e mubaraka se saabit hai. 

Pehli Hadees: 

Farmaan e Nabawi Mb hai ke: 

‘Mushrikeen Ki Muqhalifat Karte Hue Daadhi Rakho Aur Moo’nchei’n Katro.’ 5 
Doosri Hadees: 

Farmaan e Nabawi hai ke: 

‘Moo’nchei’n Katro Aur Daadhi Badhaao Is Tarha Majoosiyo’n Ki Muqhalifat Karo’. 6 

Caho’nti ye ke wo ye nahi samajhte ke daadhi moo’ndhna fitrat ke khilaaf hai jaisa ke saheeh muslim ke ek hadees 
mein hai ke: Aaisha kehti hain ke Rasool Allah ne farmaya ke 10 kaam fitri khaslatei’n hain: Moochei’n 
Katarna, Daadhi Mundhaana, Miswaak Karna, Naak Sanaknaa, Naakhun Kaa’ntna, Ungliyo’n Ke Jod Dhona, Baghal 
aur Zer e Naaf Baal saaf Karna aur Istenjaa Karna. 

Paa’nchwa’n ye ke daadhi sabhee Ambiyaa Ikraam (A) ki sunnat hai. 

Chetti ye ke wo ye nahi jaante ke jo shaqs daadhi moo’ndhta hai to ulama ikraam ise aurato’n se mushabehat 
iqhtiyaar karna gardaa’nte hain, jabke Nabi e Kareem ne aurato’n se mushabehat iqhtiyaar karne se mana 
farmaya hai jaisa ke saheeh bukhari ki mundarja zail hadees se saabit hai. 

Ibne Abbas kehte hain ke: Rasool Allah ne in mardo’n par laanat bheji hai jo aurato’n ki mushabehat karte 
hain aur in aurato’n par laanat bheji jo mardo’n ki mushabehat karti hain. 


5 (Bukhari) 


6 (Muslim) 

Mushabehat ke liey zaroor nahi ke mard aurat ki har cheez ki mushabehat karte tab hi mushabehat maani jaaegi 
balke aurat ki kisi ek khusoosiyat ki mushabehat karna bhi mushabehat mein daaqhil hai daadhi mondhne se 
aurato’n ki thodiyo’n se mushabehat hoti hai. 

Daadhi Mo’ndhne Ke Asbaab 

Pehla ye ke in nusoos sharia se a’adm waaqhifiyat joke waazeh taur par daadhi mo’ndhne ya ghair mashroot taur 
par ise katarne ke khilaaf hain aur iasa karna haraam qaraar dete hain. Yehi jahaalat yehi har museebat ki jad hai. 

Bahot se log to aise hain ke jo daadhi bilaa kisi daleel ke mahez ek sunnat samajhte hain jabke bahot se aise bhi 
hain joke in baaz aise ashqaas ki shaqhsiyat ko daleel banaate hain jinka thoda bahot ta’alluq deeni uloom se hota 
hai aur wo ya to daadhi mu’ndhte hain ya had se ziyaada choti rakhte hain, jabke inka ye amal na sirf ye ke 
ahaadees e Rasool Allah ke muqhalif hota hai balke Abdullah bin Umar ke fa’al ke bhi baraks hota hai, is 
qism ke log aise ulama e soo ki shaqsiyato’n se mutassir hote hain aur inhei’n apne liey ek qawee daleel samajhte 

hue kehte hain ke dekho falaa’n aalim aur falaa’n mufti. Kya ye sab gumrah hain? Kya inhei’n nahi maloom ke 

daadhi mundhana ya katarna haraam hai? 

Ye bechaare samajhte hain ke wo sacche hain, halaa’nke ek haqeeqat aisi bhi hai jise wo nazar andaaz kar rahe 
hain, wo ke ulama bhi aaqhir bashar hain, in mein se kuch jaante boojhte bhi ghalti kar baithte hain, aisa bhi hota 
hai ke kuch ulama aisee cheezon ke baare mein nahi jaante joke doosro’n ke nazdeek bahot waazeh hoti hai aur 
bahot se aise hote hain ke jinhei’n kis ilmee daleel ka pataa nahi hota ya ye ke wo masla ko koi khaas ahmiyat 
nahi dete kyou’nke wo in masaael par sirf sunee sunaaee baato’n par amal karte hain, khud inki apni koi ilmee 
tehqeeq nahi hoti, chunaache har musalman jise haq baat maloom hogaee hai ise chhahiye ke is par amal kare 
kyou’ke roz e qiyaamat is se iske amaal ke baare mein poocha jaaega naake doosro’n ke amaal ke baare mein! 

Chunaa-chey is qism ke logo’n ke liey waazeh aur sareeh nusoos sharia bayan karen chhahiye jokay daadehee 
mondhne ko haraam qaraar dete hain, phir agar iske bawajood bhi wo in ehkaam se roo-gardaani karei’n jabke 
inhei’n iske waajib hone ka ilm ho chuka hai to yaqeenan gunahgaar aur gumrah hain, chhahe wo kitna hi khair ke 
kaamo’n mein badh chadh kar hissa lei’n. Chunaa-chey agar in mein se koi namaz padhaae, jabke doosra koi daadhi 
waala maujood ho to iske peeche namaz nahi padhni chhahiye. 

Doosra ye ke baaz daadhi mu’ndhne wale ye acchi tarah jaante hain ke daadhi mu’ndhna haraam hai, magar wo 
apne mansab ya naukree ya logo’n ke mazaqh udaane ke khauf se ya pas maa’ndah kehlaane ke dar se daadhi nahi 
rakhte. 

Aise logo’n ko chhahiye ke wo aisee bodee bato’n ko fauran chhodhdei’n aur daadhee rakhei’n warna wo 
gunahgaar, gumrah aur zaeef ul eman ho’nge kyou’nke logo’n se sharmate hain magar Allah se nahi shamaate, 
logo’n se darte hain magar Allah se nahi darte, wo Allah par tawakkul nahi karte, Allah Ta’ala ki zaat e mubaaraka 
aur iske asmaa o sifaat par inka aqeeda nihaayat faasid hai. 

Aur jahaa tak in logo’n ka ta’alluq hai joke deen par amal karne waalo’n ka mazaqh udaate hain to wo kufr mein 
padh gaey hain aur islaam se faarigh ho gaey, kyou’nke jo is daadhee waale ka mazaqh udaata hai to goya wo Allah 
Ta’ala, iske Rasool Allah ife aur inke tamaam ashaab ikraam aur tamaam buzrugo’n ka mazaqh udaata hai, kyou’nke 
wo sabhee daadhee waale hain. 


Teesra ye ke baaz aise hain ke jo jaante hain ke sharee nusoos ki roo se daadhee mundhaana haraam hai magar 
wo is mein her pher karke ya to daadhee rakhne ko mahez ek sunnat qaraar dete hain ya sirf mustahab kehte hain 
aur apne is maqsad ke husool ke liey aisee aisee taaweelat gadhte hain ke jinka asal sharee nusoos se koi ta’alluq 

nahi hota, aise logo’n ke dil ya to murda ho chuke hote hain ya wo apni nafsaani khuwahisho’n ke peeche par kar 
saheeh aur ghalat ko khalat malat kar dete hain. 

In logo’n par rad joke saheeh aur waazeh ahaadees mein her pher karke jhooti riwaayat ke saath khalat malat kar 
ke daadhi mundhaane ya bil mashroot chota karne ko jaaez qaraar dete hain. 

Is qism ke hazraat Tirmizee mein waarid ek riwaayat ka sahaara lete hain joke kuch you’n hai: 

1. ‘Umroo bin Harool al Balqhee apni daadhi ko tool o arz se katra karte the.’ Ye riwaayat intehaai zaeef hai, 
balke iska ek raawi Umroo bin Haroon to aisa hai ke jiske baare mein Imam Yahya bin Mueen [Maahir Uloom 
Hadees] kehte hain ke ‘Wo parle darje ka jhoota aur khabees shaqs hai.’ Aur Shaikh Saleh bin Jazrah kehte 
hain ke ‘Wo Kazzab hai.’ Aur Imam Ibne Hajar 3k kehte hain ke wo Matrook hai. Chunaa-che jab saheeh 
ahaadees ke ehkamaat ko zaeef riwayaat ke zariey nahi badla jaa sakta to bhalaa jhooti riwayaat ke zariey 
kyo’nkar badla jaa sakta hai. 

2. In logo’n par rad joke in saheeh ahaadees par joke mukammal daadhee rakhne aur is mein se kuch bhi na 
katarne par dalaalat karti hain, Saheeh Bukhaari mein Abdullah bin Umar ki riwaayat ke zariey heela 
taraashee kareke, amal nahi karte. Saheeh Buqhaari mein Abdullah bin Umar »!?. ki riwaayat you’n hai: 
Nabi e Kareem ^ ne farmaya: ‘Mushrikeen ki muqhaalifat karte hae daadhee rakho aur muchei’n katro.’ 
Aur Abdullah bin Umar jab haj ya umre se faarigh hote to apni daadhee ko apni mutthee mein pakadte 
phir jo baal mutthee se zaaed hote inhei’n kaat dete. 

Is hadees mein kaheen bhi nahi hai ke Abdullah bin Umar >!?. dadhee mu’ndhne ya bilaa mashroot khat banaane ko 
jaaez qaraar dete the, balke ziyaada se ziyaada agar koi baat is hadees se aqhaz ki jaa sakti hai to wo sirf itnee 
hai ke wo mutthee bhar daadhee se baal ko kaat diya karte the. 

Chuna-che agar ham is masla mein surqh-ru hona cahte hain to hamare paas sirf 2 raste hain. 

Pehla Raasta: In Saheeh zaahiree ahaadees e Nabavi ^ par amal kiyaa jaae jo waazeh taur par mukammil daadhee 
rakhne aur kuch bhi na kaatne par dalaalat karti hain, ye raasta mere nazdeed sab se mahfooz raasta hai. 

Doosra Raasta: Abdullah bin Umar ki riwaayat par amal kiyaa jaae kyou’nke wo ek sahaabi ki sharaee nusoos ki 
samajh ki baat hai, magar wo musalmaan joke Abdullah bin Umar ki is riwaayat par amal kare to ise jaahiey ke 
Mutthee se kam daadhee ho to ise na kaate. Chunaa-che wo log jo na to waazeh ahaadees par amal karte hain aur 
na hi Abdullah bin Umar ($&) ki riwaayat par amal karte hain wo shariat ke muqhaalif hain aur pani hudood se 
tajaawuz karte hain, kyou’nke: 

Awwalan : Inho’n ne Saheeh ahaadees ko pase pusht daal diya 

Saaniyan: Inho’n ne salaf e saleheen ke ijtehaad ko bhi nazar andaaz kardiya aur is tarha wo bidatee ho gae. Agar- 
che log sirf Abdullah bin Umar ke ijtehaad ke mutaabiq hi amal karne lagei’n to bhi musalmaano’n mein koi 
daadhee mu’ndhne waala na rahe kyou’nke aksar logo’n ki daadhee mutthee se ziyada nahi hoti balke mutthee 
baraabar bhi nahi. 

3. Baaz log Saheeh ahaadees ko apni marzee ke mutaabiq modh lete hain mislan kuch ye kehte hain ke deen 
ka ta’alluq dil se hai, Allah Ta’ala bhi hamaare dilo’n ko dekhta hai, deendaari daadhee se nahi hoti. Aur 
phir ye hazraat apni is aul faul daleel ko taqweeyat dene ke liey kehte hain ke dekho badee badee daadhi 
walo’n ki taraf! Kitna haraam khaate hain!! Aur kya kya karte hain, phir bhi khud ko nek dil kehlaate hain!! 


6 



Kuch aise bhi daadhee mundhne wale hain jinhei’n shaitaan behlawe deta rehta hai ke abhi meri umar hi kya hai? 
Haalaa’nke wo 30 saal se bhi ziyada ka ho chuka hai, kuch you’n bhi kehte hain ke jab Haj karlu’nga ya jab Shaadi 
ho jaaegi tab Insha Allah daadhee rakhu’nga, ya is qism ke doosre bahaane taraashte rehte hain, jiski buniyaadi 
wajah sirf nafsaani khuwahesho’n ki pariwee karna hai, hatta ke Allah Ta’ala ki taraf se bhi a’adm tafeeq ho jaati 
hai, Allah aisee bad-baqhtee se hamei’n bachaae rakhe. 

Aise logo’n ko is hadees ke baare mein bataana chhahiye joke Saheeh Muslim mein waarid hui hai, jis mein waazeh 
taur par mazkoor hai ke, Nabi e Kareem ^ ne farmaya: ‘Allah Ta’ala na to hamare tumhare jismo’n ko dekhta hai 
aur na hi tumhaari surato’n ko, albatta wo tumhare dilo’n ko dekhta hai.’ Iske baad ek ahem baat farmai jise is 
qism ke log nazar andaaz kar dete hain. Farmaya: ‘Aur tumhare a’amaalo’n ko dekhta hai.’ Ye izaafi baat bhi 
Saheeh Muslim ki hadees mein hai, kitnee ahem baat!! 

Is ke baghair log hadees ka ghalat matlab nikaal lete hain aur jab inhei’n amali taur par ehkaam e sharia mislan 
daadhee rikhna aur kuffar ki mushaabehat iqhteyaar na karne ke baare mein kaha jaata hai to wo hi kehte hain ke 
asal cheez to dil hai aur phir is hadees ke ek hisse ko bataur dalle pesh karte hain aur baqiya ko pase pusht daal 
dete hain, halaa’nke ye bhi isi hadees ka tukdaa hai, jis mein ye baat waazeh taur par bataai gaee hai ke Allah 
Ta’ala tumhaare amaal ko bhi dekhta hai, chunaa-che agar amaal nek hue to inhei’n qubool farmaaega warna 
mustarad kardega jaisake kaee ahaadees se saabit hai. 

Nabi e Kareem ka farmaan hai ke: 

‘Jis ne hamaare deen mein koi nayee baat shaamil ki to wo amal naa-qaabil e qubool hoga.’ 

Sachee baat to ye hai ke jab tak amaal acche na ho’n dil bhi nek nahi hosakta, isee tarha amaal bhi isi waqt acche 
ho’nge jab ke dil nek ho, isi mazmoon ko Nabi e Kareem Sfe ne ek bahot khoobsoorat pairaae mein bayaan farmaya, 
jaisa ke Nomaan bin Basheer ki riwaayat mein hai: 

‘.Yaad rakho ke jism mein gosht ka ek tukdaa hai, agar wo theek ho jaae to saara jism theek rahega aur agar 

wo kharaab ho jaae to phir saara jism kharaab ho jaaega, achee tarah jaanlo ke wo Dil hai.’ 

Is hadees se bilkul waaze ho gayaa ke Allah Ta’ala dilo’n ko bhi dekhta hai aur amaal ko bhi, nake sirf dilo’n ko, 
aur is mein kya shak hai ke daadhee rakhna deegar amaal ki tarha ek amal hai jise Allah Ta’ala dekhta hai. Lehaaza 
har musalmaan par waajib hai ke wo is baat ka yaqeen rakhe ke Allah Ta’ala iske saare amaal dekhta hai, chhahe 
wo bazariey a’azaa ho ya dilke ho’n ya zubaan ke, you’n bhi ham apni aam roz marrah ki zindagee mein kisee 
musalman ke mutalliq koi raae qaaem karte hain to is ke zaahiree amaal ko dekhte hue karte hain, hamaara deen 
bhi hamei’n yehi hukam deta hai ke ham zaahiree amaal ke nateeja mein faisla karei’n naake dilo’n ko kuredei’n 
kyou’nke dilo’n ka haal to sirf Allah Ta’ala hi jaanta hai. Lehaaza jo shaqs daadhee mu’ndhta hai to hamaare 
nazdeek gumrah hai, ilia ye ke wo tauba karle. 

Q: Jo shaqs daadhee mu’ndhta hai ya Allah Ta’ala ki naafarmaani karta hai to ise dunya o aaqhirat mein kya hota 
hai? 

A: Buniyaadi baat to ye hai ke wo Allah Ta’al ki mohabbat se mehroom ho jaata hai aur khud Allah ke nek bando’n 
aur farishto’n ke aage sharmida mehsoos karta hai, iski zaahiree shakal se ye waaze ho jaata hai ke wo Allah Ta’ala 
se haqeeqee kaamil muhabbat nahi karta nateeja na hi Allah is se muhabbat karta hai, chhahe wo kitna hi daawa 
e muhabbat karta phire, Allah Ta’ala ne haqeeqee sacchee muhabbat karne waalo’n ke liey ek aisee kasotee rakh 
dee ke har jhooti muhabbat ka daawa karne waale ka daawa faash ho jaata hai, jabke wo amalan Allah aur iske 
Rasool 18k ke ehkaam ki khilaaf warzee karta hai. 


Chunaa-che Allah Ta’ala ne farmaya: 

Qhul In Kuntum Tuhibbunallah Fattabi o’ooni Yuhbib Kumullah Wa Yaghfirulakum Zunoobakum - Aey Rasool 
Allah Aap Keh Deejiey Ke Agar Turn Waaqaee Allah Se Muhabbat Karte Ho To Phir Meri Ittebaa Karo Is Tarha 
Allah Bhi Turn Se Muhabbat Karega Aur Tumhaare Gunaho’n Ko Maaf Kardega. Lehaaza is aayat se waazeh ho gaya 
ke jo Allah aur iske piyaare Rasool M ki itteba nahi karta dar haqeeqat na isse Allah muhabbat karta hai aur na hi 
wo Allah se muhabbat ke daawe mein saccha hai. 

Aur jiska ye haal ho to bas is ne to khud ko fitan aur azaab mein mubtela kar hi liya kyou’nke Allah Ta’ala ne in 
logo’n ko jo iske ehkaam ki khilaaf warzee karte hain pehle hi tambeeh kar dee hai. 

Farmaaya ke: Falyahzarillazeena Yuqhaalifoona A’an Amrihee In Tusibhum Fitnatun Au Yusibhum A’azaabun 
Aleem - Jo Log Iske Ehkaam Se Roo Gardaani Karte Hain Inhei’n Chhahiye Ke Ab Hoshiyaar Rahei’n Ke Ab Kisi Waqt 
Bhee Inhei’n Koi Fitna Laahaq Ho Jaaega Ya Wo Dardnaak Azaab Mein Mubtelaa Ho Jaaei’nge. 

Aur is se badaa fitna kya hoga ke kisi ko nek amaal ki taufeeq hi na ho aur na hi is par kisi daa’nt ka asar ho ek bad 
baqhtee ye bhi hai ke insaan namazo’n ke maamle mein sustee barte, aisa shaqs jo namazo’n ko saheeh waqt par 
nahi karta to ise bhi Allah Ta’al ne tambeeh kardi hai ke: 

Wailul Lilmusalleenal Lazeena Hum A’an Salaatihim Saahoon - Aise Namaziyo’n Ke Leiy Bhi Halaakat Hai Jo 
Apnee Namazo’n Karte Hain. 

Agarche koi shaqs bilkul hi namaz na padhe to iska kya haal hoga?!!. 

Ek bad-baqhtee ye bhi hai ke insaan musalsil jhoot bolne par udh rahe hatta ke Allah Ta’ala ke yaha’n ise ‘kazzab’ 
likh diyaa jaae. 

Ek bad-baqhtee ye hai ke bande ko dheel milti rahe aur wo daadhee mundhne par udh rahe aur iske gunaho’n mein 
izaafa hota hi rahe, gunahgaaro’n ki dua bhi qubool nahi hoti, ye bhi kya kam azaab hai ke Allah Ta’ala dua qubool 
na kar, Nabi e Kareem ne duao’n ki adm qubooliyat ke kaee asbaab bayaan kiey hain, jinki aksariyat ka ta’alluq 
gunaho’n se hai. 

Chunaa-chey Nabi e Kareem & ka farman hai ke: ‘Har ek ki dua qubool hoti hai, ilia ye ke wo kisi gunaho’n ka 
sawaal kare ya qata’a rahmi kare.’ 

Lehaza jo daadhee mu’ndhta hai to gunahgaar hai iski duaei’n is waqt tak qubool nahi hotie’n jab tak ke wo 
daadhee na rakh le. Jo log daadhee mundhte hain inhei’n is azeem azaab se bachne ki fikar karni chhahiye. 

Daadhee Rakhne Ke Fawaaed Se Mehroomi 

Pehla: Ustara ya deegar daadhee mundhne ke alaat ko jab thoodhee aur ruqhsaaro’n par phera jaata hai to is se 
nigahei’n kamzor hone lagtee hain aur jo log musalsil aisaa karte rehte hain, inki nigaahei’n kamzor hoti chali jaati 
hain, jabke daadhee rakhne waale hazraat nazar ki kamzori ke is sabab se mehfooz rehte hain jaisa ke mahireen 
ka kehna hai. 

Doosra: Daadhee muzir jaraaseen se mehfooz rakhti hai aur inhei’n galey aur seene tak paho’nchne se rokti hai. 
Teesra: Daa’nto’n ke masudo’n ko qudrati afaat se mehfooz rakhti hai 

Cahota: Daadhee ke baalo’n mein aisa chikna maada khaarij hota hai jo jild ko mulaaam, shagufta aur tar o taaza 
rakhta hai, jo log daadhee mundhte hain wo is faaede se bhi mehroom ho jaate hain aur inka cehra bhi khush aur 
boseeda nazar aata hai. 

Paa’nchwa: Daadhee aur maadah tauleed ke darmiyaan kaafi ta’alluq hota hai, daadhee rakhne se mardaangi 
mein izaafa hota hai baaz atibba ka kehna hai ke agar koi qaum pusht dar pusht paabandee se daadhee moondhti 

rahe to athwee’n nasal mein paida hone wale logo’n ki daadhi nahi hogi yaani mardaangi aahista aahista khatam 
ho jaati hai aur iska asar itni muddat baad zaahir hota hai iska mushaa heda you’n bhi hua hai ke aam taur par 
hijdo’n ki daadhee nahi hoti halaa’nke inke baqiya azaa mardo’n se milte julte hote hain. 

Ye fawaaed main ne in kitaabo’n mein se aqhaz kiey hain jo daadhee rakhne aur mundhne ke silsile mein likhee 
gaee hain, main ne inka zikar sirf mauzoo ko mazeed jaame banaane ke liey kar diya hai warna musalmaan ke liey 
sirf itna hi kaafi hai ke wo apne Nabi e Kareem ^ ka hukam mil jaane par is par amal kare aur kisi falsafa mein na 
pade. 

Author of the Book [Arabic]: Abu Abdullah al Makkee al Bar Qaawee 
Translator of the book [to Urdu]: Waseem Usmaan al Madani 
Translitrator of the book [to roman English]: Rehan Syed Barey 

Note: I have tried to use the best & easiest words for transliteration, (I also tried to explain few words where ever 
required with (T :), however If you find any thing which might make this transliteration even better then please 
inform me at rehan.hse@live.com 

Having read this article, if you deem it worth forwarding, please do forward to anyone you wish. If it motivates 
one person to come firmly on the track of Quran and Sunnah, I would consider my effort has been successful. 

Dua-go, 


Rehan Syed Barey 


Abu Dhabi 


14 th of July 2011 

